b'\n_START_ARTICLE_\nAnthony Minghella\n_START_PARAGRAPH_\nAnthony Minghella (6. tammikuuta 1954 Isle of Wight \xe2\x80\x93 18. maaliskuuta 2008 Lontoo) oli englantilainen elokuvaohjaaja, n\xc3\xa4ytelm\xc3\xa4kirjailija ja k\xc3\xa4sikirjoittaja. H\xc3\xa4n sai Oscar-palkinnon elokuvan Englantilainen potilas ohjauksesta._NEWLINE_Minghella aloitti uransa televisiosta. H\xc3\xa4n toimi script editorina BBC:ll\xc3\xa4 ja k\xc3\xa4sikirjoitti muun muassa ITV:n suosittua sarjaa Komisario Morse._NEWLINE_Minghellan esikoisohjaus oli vuonna 1991 valmistunut Truly Madly Deeply. Elokuvasta tuli yll\xc3\xa4tt\xc3\xa4v\xc3\xa4 menestys elokuvateattereissa, vaikka Minghella ei uskonut sen saavan kovin paljon katsojia vaan piti sit\xc3\xa4 harjoitusty\xc3\xb6n\xc3\xa4._NEWLINE_Minghella ohjasi yhteens\xc3\xa4 kuusi elokuvaa, joista tunnetuimmat ovat Englantilainen potilas, Lahjakas herra Ripley ja P\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4 Cold Mountain, joista kaikista h\xc3\xa4n oli ehdolla Oscar-palkintoon. Englantilaisesta potilaasta Minghella sai parhaan ohjauksen Oscarin._NEWLINE_Minghella oli Britannian elokuvainstituutin johtaja vuodesta 2003. H\xc3\xa4n on ohjannut my\xc3\xb6s Englannin kansallisoopperalle. _NEWLINE_Anthony Minghella kuoli aivoverenvuotoon 54-vuotiaana.'